دی واکنگ ڈیڈ (ٹی وی سلسلہ)

دی واکنگ ڈیڈ مردوں کے جی اٹھنے کے بعد پیش آنے والا ایک امریکی خوفناک ٹیلی ویژن سلسلہ ہے جس کی تخلیق فرینک ڈارابونٹ نے اے۔ ایم۔ سی۔ کے لیے کی ہے۔ یہ سلسلہ روبرٹ کرکمین، ٹونی مور اور چارلی ایڈلرڈ کی ایک کومک کتاب پر مبنی ہے۔ اینڈریو لنکن نے اس سلسلہ میں مرکزی کردار نبھایا ہے جس کا نام رک گرائیمس ہے۔ وہ پولیس اہلکار ہے اور ایک اسپتال میں کوما سے اٹھتا ہے۔ اس وقت اسے پتہ لگتا ہے کہ دنیا میں کچھ ہی دنوں میں تباہی مچ گئی ہے اور لگ بھگ سارے مرے ہوئے لوگ زومبی کے روپ میں دنیا میں گھوم رہے ہیں، جن کو واکرس کہا گیا ہے۔ رک گرائیمس اپنے خاندان کو تلاش کر کے ان سے دوبارہ ملتا ہے اور دوسرے زندہ بچے ہوئے انسانوں کے گروہ کا سربراہ بن جاتا ہے۔ اکٹھے مل کر وہ زندہ رہنے کے لیے لڑتے ہیں اور اس خطرناک جان لیوا دنیا جو مرے ہوئے لوگوں سے بھری ہوتی ہے، اس کے مطابق خود کو ڈھال لیتے ہیں۔ اس کام میں ان کو زندہ بچے ہوئے گروہوں سے محفوظ مقامات پر غذا کے لیے جوجھنا بھی پڑتا ہے، جو کئی بار مرے ہوئے لوگوں سے بھی خطرناک ہوتے ہیں۔ اس سلسلہ کی زیادہ تر کہانی اٹلانٹا، جورجیا اور الیگزینڈریا، ورجینیا کے آس پاس کے علاقوں کی ہے۔

دی واکنگ ڈیڈ کی پہلی قسط پہلی بار 31 اکتوبر، 2010ء کو اے۔ ایم۔ سی۔ پر نشر کی گئی تھی۔ اس سلسلہ کا دوسرا حصہ پہلی بار 16 اکتوبر، 2011ء کو نشر کی گئی تھی۔ دوسرے حصہ کی دوسری قسط کے نشر ہونے کے بعد اے۔ ایم۔ سی۔ کی جانب سے بیان دیا گیا تھا کہ اس سلسلہ کا تیسرا حصہ بھی براڈکاسٹ ہوگا۔ پر اس سے بھی بڑھ کے اس کے 8 حصے براڈکاسٹ کیے جا چکے ہیں۔

اس سلسلے کو نقادوں کی جانب سے بھی پسند کیا گیا ہے۔ اس کو رائیٹرز گلڈ آف امریکا ایوارڈ اور سب سے بہترین ٹیلی وژن سیریز ڈراما کے لیے گولڈن گلوب ایوارڈ کے لیے نامزد کیا جا چکا ہے۔ اس کو ایک ایمی اوارڈ مل چکا ہے۔ اس سلسلے کی نیلسل ریٹنگز بہت بڑھیا ہیں۔ ایک کیبل سلسلہ کے طور پر اس سلسلہ نے بہت سارے ریکارڈ قائم کیے ہیں، مثلاً، اس کے دوسرے حصہ کی آخری قسط کو 9 ملین لوگوں نے دیکھا تھا۔ اس سے یہ تاریخ میں سب سے زیادہ دیکھا جانے والا سلسلہ بن گیا۔

سلسلہ متعلق عام معلومات 
دی واکنگ ڈیڈ اس کا نام ایک کومک کتاب پر مشتمل ہے۔ یہ لوگوں کے چھوٹے سے گروہ کی کہانی ہے جو مرے ہوئے لوگوں یا زومبیوں کی جانب سے ڈھائی گئی قیامت اور تباہی کے بعد کی دنیا میں رہتے ہیں۔ اس سلسلہ کی زیادہ تر کہانی اٹلانٹا کے نزدیک کی جگہوں کی ہے۔ یہ گروہ محفوظ جگہوں کی کھوج کرتا ہے جس کے نزدیک کوئی اور بڑا گروہ نہ رہتا ہو اور گروہ لاکھوں کی تعداد میں موجود خطرناک زومبیوں کے حملے سے بھی بچا رہ سکے۔ زومبیوں کو اس ڈرامے میں واکرس (walkers) کہا گیا ہے۔ واکرس جیسے ہی کوئی زندہ چیز دیکھتے ہیں، وہ اس کو کھا جاتے ہیں۔ اس کے علاوہ وہ جس زندہ چیز کو چک لگا لیتے ہیں، وہ اس چیز میں اپنے جراثیم بھی چھوڑ دیتے ہیں، جس سے وہ انسان یا اور کوئی زندہ چیز بھی ان ہی کی طرح زومبی بن جاتی ہے۔ اس سلسلے کے پہلے حصہ میں گروہ کے لوگ اپنے اندر کا اتحاد قائم رکھنے کی کوشش کرتے ہیں اور زندہ رہنے کے لیے جدوجہد کرتے ہیں اور اس طرح ان کو بہت ہی خطرناک مشکلات کا سامنا کرنا پڑتا ہے۔

حوالہ جات 

2010 کی دہائی کے امریکی ٹیلی ویژن سلسلے
2010ء کی دہائی کے امریکی ڈراما ٹیلی ویژن سلسلے
2020ء کی دہائی کے امریکی ڈراما ٹیلی ویژن سلسلے
انگریزی ٹیلی ویژن پروگرام
اٹلانٹا میں سیٹ ٹیلی ویژن شو
جارجیا (امریکی ریاست) میں سیٹ ٹیلی ویژن شو
دہشت ناک ڈراما ٹیلی ویژن سلسلے
رچمنڈ، ورجینیا میں سیٹ ٹیلی ویژن شو
سلسلہ وار ڈراما ٹیلی ویژن سلسلے
کامنز زمرہ جس کا ربط ویکی ڈیٹا پر ہے
ورجینیا کے پس منظر کے ٹیلی ویژن پروگرام
2010ء میں شروع ہونے والی امریکی ٹیلی ویژن سیریز
ویکی ڈیٹا سے مطابقت رکھنے والی مختصر تفصیل
خودکار پیمانے کے ساتھ متعدد تصاویر استعمال کرنے والے صفحات